Krishna
Tateneni

    tateneni@pluto.njcc.com

Yves
Arrouye

    yves@realnames.com

Stanislav
Višňovský

    visnovsky@nenya.ms.mff.cuni.cz

Preklad
2002-02-12
3.00.00
KDE
KControl
rozšírený prehliadač
prehliadanie

# Rozšírený prehliadač

## Úvod

&konqueror; obsahuje niektoré funkcie, ktoré vám spríjemnia surfovanie. Momentálne podporuje dve takéto veci, Internetové kľúčové slová a Internetové skratky.

Asi ste si už všimli, že &kde; má veľmi dobrý vzťah k internetu. Ak napríklad kliknete na Spustiť, alebo použijete kombináciu (Alt F2, ak ste ju nezmenili), a zadáte URI. Uniform Resource Identifier. Je štandradný spôsob, ako sa odkázať na nejaký zdroj, napr. súbor na počítači, WWW server, e-mailovú adresu atď....

Internetové kľúčové slová zjednodušujú použitie známych mien, ako sú značky, známy ľudia apod. Napríklad, namiesto `http://www.kde.org/` stačí zadať `KDE`, alebo dokonca `K Desktop Environment`. Toto zadané meno sa preloží na URI a to sa použije.

Na druhej strane, internetové skratky umožňujú vytvárať svoje vlastné pseudo URL. Tak môžete parametrizovať často používané URI. Napríklad, ak radi používate na hľadanie Google, môžete si nastaviť URL pseudo schému gg, ktorá spustí hľadanie na Google. Takže ak napíšete `gg:termín`, nájde sa daný termín pomocou serveru Google.

Asi je jasné, prečo tomuto hovoríme URL pseudo schémy. Sú podobné schémam URL, ale vstup nie správne URL, takže zadáte `google:kde apps` a nie `google:kde+apps`.

Kľúčové slová môžete v &kde; používať pre navigáciu v programoch ako je Konqueror. Všade, kde používate URI, ich môžete zadať. Skratky pre niekoľko najznámejších vyhľadávacích strojov sú preddefinované, ale môžete si pridať ďalšie a staré upraviť alebo odstrániť.

## Použitie

Tento modul obsahuje iba jednu záložku. Volá sa Kľúčové slová. Obsahuje dve hlavné oblasti, jednu pre Internetové kľúčové slová a jednu pre internetové skratky.

### Internetové kľúčové slová

V hornej časti je voľba Povoliť internetové slová. Iba ak ju zapnete, môžete používať kľúčové slová v KDE.

V hornej časti dialógu je aj rozbaľovací zoznam všetkých známych Internetových skratiek označený ako Náhradná vyhľadávacia služba. Môžete si zo zoznamu vybrať, alebo nechať Žiadne. Ak zadáte skratku, vždy keď zadáte niečo, čo nie je internetové kľúčové slovo, váš vstup bude poslaný vybranej internetovej skratke. To poskytuje veľmi príjemné používanie a hľadanie, kde kľúčové slová poskytujú priamu navigáciu a vy môžete určiť, kde hľadať v prípade, že databáza kľúčových slov neobsahuje to, čo ste zadali. (Ak vyberiete Žiadne, použije sa zoznam odpovedajúcih internetových kľúčových slov). Ak zadáte niečo, čo začína otáznikom, napríklad `? KDE`, bude to okamžite poslané vybranej skratke (otáznik bude odstránený). To sa hodí v prípade, že chcete naozaj niečo vyhľadať.

### Internetové skratky

Popisné mená definovaných skratiek sú v zozname. Pomocou posuvníka si môžete zobraziť aj to, ako sú kľúčové slová asociované s menami. Ako vo všetkých zoznamoch v &kde;, kliknutím na hlavičku stĺpca sa dá zmeniť poradie triedenia.

Ak kliknete na položku v zozname, v textových poliach vpravo od zoznamu. Okrem mena položky uvidíte použité URI a asociované skratky, ktoré môžete použiť všade, kde sa zadáva URI. Vyhľadávací stroj môže mať definovaných viacero skratiek oddelených čiarkami.

Textové polia sa používajú nielen pre zobrazenie informácií o položke, ale aj pre jej zmenu.

Môžete zmeniť obsah poľa URI skratky a Hľadať URI. Kliknutím na OK uložíte zmeny, tlačidlom Zrušiť zatvoríte dialóg bez použitia zmien.

Ak sa pozriete na definíciu URI hľadania zistíte, že skoro všetky položky obsahujú `\{@}`. Tieto znaky fungujú ako parameter, ktorý bude nahradený textom, ktorý napíšete za dvojbodku, ktorá oddeľuje skratku a parameter. Aby to bolo jasnejšie, pozrime sa na príklad.

Predpokladajme, že URI je `http://www.google.com/search?q=\{@}`, a `gg` je jeho skratka. Potom zadanie `gg:alfa` je ekvivalentné zadaniu `http://www.google.com/search?q=alfa`. Za znak `:` môžete zadať čo chcete, všetko sa použije ako náhrada za znaky `\{@}` po prevedení do znakovej sady vhodnej pre hľadanie. Potom sa vytvorí správne URL. Zmenená je iba časť `\{@}` URI, o zvyšku sa predpokladá, že je to správne zakódované URL.

Samozrejme, môžete mať aj skratky bez parametrov. Predpokladajme, že URI bolo file:/home/me/mydocs/kofficefiles/kword a skratka mojkword. Potom zadaním `mojkword:` je to isté ako keby ste zadali celé URI. Všimnite si, že za dvojbodkou nie je nič, ale dvojbodka tam byť musí, aby bola skratka rozpoznaná.

Teraz už chápete, že aj keď sa týmto skratkám hovorí internetové skratky, sú to v skutočnosti skratky pre parametrizované URI, ktoré môžu označovať nie len vyhľadávacie stroje ale čokoľvek iného. Internetové skratky sú veľmi silná funkcia pre navigáciu v &kde;.

## Autor kapitoly

Túto kapitolu napísal Krishna Tateneni tateneni@pluto.njcc.com a Yves Arrouye yves@realnames.com

Preklad dokumentácie Stanislav Višňovský visnovsky@nenya.ms.mff.cuni.cz